# Sukri Bommagowda

Sukri Bommagowda (kannadaz: ಸುಕ್ರಿ ಬೊಮ್ಮಗೌಡ; Badigeri, 1937 – Manipal, 2025eko otsailaren 13a) indiar folk abeslaria izan zen, jatorriz Ankolako (Karnataka) Halakki Vokkaliga tribukoa. Hainbat sari irabazi zituen, besteak beste, Padma Shri, Indiako ohore zibil gorenetako bat, arteei egindako ekarpenengatik eta bere tribuko musika tradizionala sustatzeko egindako lanagatik.

## Bizitza

Bommagowda Halakki Vokkaliga tribuan jaio zen, Badigerin, Uttara Kannadan, eta hamasei urterekin ezkondu zen. Hiru seme-alaba izan zituen, seme adoptatu bat barne.
Haurra zela, amak abesten irakatsi zion, eta harrezkero Halakki Vokkaliga tribuko musika eta abesti tradizionalak zaintzen aritu zen. Senarra hil ondoren, Halakki Vokkaliga tribuko musika tradizionala egiten hasi zen Karnataka estatuan zehar. Tribuko beste kideei musika irakatsi zien. «Halakkiko urretxindorra» deitu ohi zioten. Tribu-kanta corpus handi bat gordetzeko egindako lanagatik publikoki aitortua izan zen. All India Radio eta Karnataka Janapada Academy Bommagowdarekin elkarlanean aritu ziren bere abestiak grabatu, itzuli eta gordetzeko.
1988an Karnataka estatuko gobernuak bere lana aitortu zuen, eta harrezkero estatuko sari eta ohore ugari jaso zituen, Nadoja saria eta Janapada Shri saria barne. 2017an, bere lanak aintzatespen nazionala lortu zuen, Padma Shri saria eman ziotenean, Indiako ohore zibil gorenetako bat, musikari egindako ekarpenengatik. Karnatakako bigarren hezkuntzako eskoletako testuliburu batean ere aipatzen da.
Musikari izateaz gain, gram panchayat tokiko gobernu-erakundeko kide izan zen Badigerin (Karnataka). Bera analfabeta bazen ere, alfabetatzearen aldeko kanpaina egin zuen, batez ere nesken artean, eta alkoholaren debekuaren aldeko kanpaina ere, bere seme adoptatua alkohol intoxikazioaren ondorioz hil ostean.
Bommagowda 2025eko otsailaren 13an hil zen Manipalgko (Karnataka) ospitale batean.

## Sariak

* 1988: Karnatakako Gobernuaren Saria
* 1999: Janapada Shri saria
* 2006: Nadoja saria
* 2010: Sandesha arte saria
* 2010: Alva Nudisiri saria
* 2017: Padma Shri saria

## Erreferentziak

* ↑ (Ingelesez) «Sukri Bommagowda continues to be stable» The Hindu 2022-05-08 (Noiz kontsultatua: 2025-02-13).
* ↑ (Ingelesez) Singha, Anand. «PM Modi meets inspiring Padma recipients Tulsi Gowda, Sukri Bommagowda from Karnataka» CNBC TV18 2023-05-03 (Noiz kontsultatua: 2025-02-13).
* 1 2 3 4 5 6 7 8 9 10 11 12 13 (Ingelesez) «Unsung hero of Karnataka, Sukri Bommagowda wins Padma Shri award» The News Minute 2017-01-25 (Noiz kontsultatua: 2025-02-13).
* 1 2 (Ingelesez) «Padma award winners from Karnataka are an eclectic mix» The Hindu 2017-01-25 (Noiz kontsultatua: 2025-02-13).
* ↑ (Ingelesez) Hebbar, Nistula; Singh, Vijaita. «Padma Vibhushan for Pawar, M.M. Joshi, Yesudas; Kohli to get Padma Shri» The Hindu 2017-01-25 (Noiz kontsultatua: 2025-02-13).
* ↑ (Ingelesez) «PV Sindhu, Sakshi Malik to be in Padma Bhushan list» The Indian Express 2017-01-24 (Noiz kontsultatua: 2025-02-13).
* 1 2 (Ingelesez) «Padma for these pearls of Karnataka» The Times of India 2017-01-26 (Noiz kontsultatua: 2025-02-13).
* ↑ (Ingelesez) Rao, Sunitha R. «Live singing is the secret of Sukri's success» The Times of India 2014-10-31 (Noiz kontsultatua: 2025-02-13).
* ↑ (Ingelesez) Upadhye, Amit S. «Padma awardee Sukri Bommagowda Passes away at 88» New Indian Express 2025-02-13 (Noiz kontsultatua: 2025-02-13).
* ↑ (Ingelesez) «Profile of recipients of 'Janapada Shri Awards'» Government of Karnataka 2020-02-10 (Noiz kontsultatua: 2020-10-06).

## Kanpo estekak

* Datuak: Q100016875
* Multimedia: Sukri Bommagowda / Q100016875